राष्ट्रपति के पास दो करोड़ 49 लाख की सम्पत्ति  
राष्ट्रपति प्रतिभा पाटिल के पास कुल दो करोड़ 49 लाख रुपये की संपत्ति है। राष्ट्रपति ने सोमवार को अपनी संपत्ति का ब्यौरा जारी कर दिया।
राष्ट्रपति प्रतिभा पाटिल के पास कुल दो करोड़ 49 लाख रुपये की संपत्ति है। राष्ट्रपति ने सोमवार को अपनी संपत्ति का ब्यौरा जारी कर दिया। केन्द्रीय सूचना आयोग की गुजारिश पर जारी ब्यौरे के मुताबिक राष्ट्रपति के पास 1 करोड़ 66 लाख रुपये की चल और 83 लाख 83 हज़ार रुपये की अचल संम्पत्ति है।  राष्ट्रपति के पास महाराष्ट्र के अमरावती में 39 लाख 61 हजार रुपये का एक मकान और 9 लाख 82 हजार रुपये का फार्महाउस है। राष्ट्रपति ने 21 हजार 775 रुपये शेयरों में निवेश किए हैं जबकि उनके बैंक खातों में 16 लाख 33 हजार रुपये जमा हैं। इसके अलावा उनके पास 31 लाख की सोने की और 69 लाख की चांदी की ज्वैलरी है।